માત્ર નાના પરિવારો જ આભડછેટનો ભોગ બનતાં હોય એવું નથી. આવો કડવો અનુભવ ગામના પૂર્વ સરપંચને પણ થઈ ચૂક્યો છે. મેડાઆદરજ ગ્રામ પંચાયતના સરપંચ તરીકે અનામત સીટ પર કાંતિભાઈ ચાવડા સરપંચ તરીકે ચૂંટાયા હતા. જોકે તેઓ દલિત હોઈ ગ્રામ પંચાયતની કચેરીમાં સરપંચની ખુરશી પર બેસવા માટે તેમને ઘણી મથામણ કરવી પડી હતી. સરપંચ બન્યાના છ માસ બાદ ગામલોકોએ તેમને સરપંચની ખુરશીમાં બેસવા માટે સ્વીકાર્યા હતા. આ બાબત શાંત પડ્યા પછી પણ તેમને બીજો કડવો અનુભવ થયો હતો.